เห็นรีวิวจากวงใน ผสมกับใกล้บ้านด้วย ไม่พลาดต้องมาลอง ยิ่งบอกสูตรกะทิต้องลองดูสักหน่อย ร้านอยู่ตรงข้ามโรงเรียนวิภารัตน์ ตำแหน่งเดียวกับครัวแซ่บปทุม ที่นี่มีก๋วยเตี๋ยวเรือ ก๋วยเตี๋ยวต้มยำ เกาเหลา ลูกชิ้นยักษ์ เต้าหู้ทอด ไชเท้าทอด ลองสั่ง
1. ก๋วยเตี๋ยวเรือหมูสั่งแบบธรรมดา มาในชามเล็กๆแบบเตี๋ยวเรืออนุสาวรีย์เลยค่ะ เลยต้องเบิ้ล 2 ชาม รสชาติเข้มข้นพอสมควรไม่เผ็ดมาก มีรสชาติกะทิหน่อยๆ พอได้กลิ่น  อร่อยดีค่ะ 
2. ลูกชิ้นยักษ์ลวก ลูกละ 30 บาท ขนาดเกือบเท่ากำปั้น อันนี้ไม่ค่อยโอเท่าไหร่ ลูกชิ้นออกเค็มไป เราว่าลูกชิ้นลูกเล็กในเตี๋ยวเรืออร่อยกว่า
3. เต้าหู้ทอด น้ำจิ้มพอใช้ได้ แต่ตัวเต้าหู้ทอด รสชาติแปลกๆ อันนี้ก็ไม่ค่อยโอเท่าไหร่เหมือนกัน
 โดยรวมก๋วยเตี๋ยวเรือผ่านค่ะ อย่างอื่นไม่ค่อยอร่อย (ในความเห็นส่วนตัวนะค่ะ) ใครผ่านมาทำธุระแถวปทุมสามโคกลองแวะมาทานดูนะค่ะ